O temă pentru noii primari: În România sunt de șase ori mai multe mașini decât parcări.
Marile orașe au 7 milioane de mașini, la 1.2 milioane de locuri de parcare. Cele mai multe locuri de parcare sunt în sectoarele 2 și 3 din București și în Iași. București, Cluj-Napoca și Oradea câștigă cel mai mult din locurile de parcare.
În România sunt de șase ori mai multe mașini decât parcări, ți-o spune un studiu făcut recent. Nu că ai fi avut nevoie de el – simți asta pe pielea ta, zilnic. Sunt 1.2 milioane de locuri de parcare, la cam 7 milioane de mașini. Asta poate fi o temă pentru noii primari. Ce soluții ar putea aplica, ne spune colega mea Teona.Teona Tomoioagă, corespondent Aleph News: Infrastructură e cuvântul de ordine. Gândește-te ce bine ar fi cu mai multe parking-uri supraetajate. Chiar și în zonele înguste, unde poate fi construit tipul acela de parcare cu lift. Important e ca primarul să găsească fondurile necesare, iar aici e vorba de bună administrație și nimic mai mult. Fondurile pot veni, în primul rând, din tariful de închiriere al locurilor rezidențiale și din parcometre.Există și orașe care au găsit cheia succesului?Teona Tomoioagă, corespondent Aleph News: Sectoarele 2 și 3 ale Capitalei și Iașiul sunt primele la număr de locuri de parcare. Iar Bucureștiul și Cluj-Napoca câștigă cel mai mult din parcări. Însă n-aș putea spune că au găsit cheia succesului, pentru că, știm cu toții, găsești extrem de greu un loc de parcare în capitală și în Cluj. Clujul mai câștigă la acest capitol datorită aplicației de smartphone care îți arată unde sunt locuri libere. Podiumul e închis de Oradea. Bine ar fi ca toate marile orașe să aibă hărți publice ale parcărilor și să se poată plăti parcarea prin aplicație sau SMS, ca toți șoferii să scutească timp.